

PROJEKTS uz 25.11.2024.

vēlamais datums izskatīšanai: Attīstības komitejā 11.12.2024.

domē: 27.12.2024.

sagatavotājs: Indra Murziņa

ziņotājs: Indra Murziņa

LĒMUMS

Ādažos, Ādažu novadā

2024. gada 27.decembrī **Nr.**«DOKREGNUMURS»

**Par saistošo noteikumu “Par Ādažu novada domes 2018. gada 27. marta saistošo noteikumu Nr. 7/2018 “Ādažu novada teritorijas plānojuma grafiskā daļa un teritorijas izmantošanas un apbūves noteikumi” atzīšanu par spēku zaudējušiem daļā (grafiskās daļas kartē “Ādažu novada funkcionālā zonējuma karte” noteikto plānoto ielu sarkano līniju atcelšana daļā)**

Ādažu novada pašvaldības (turpmāk – Pašvaldība) dome 2022. gada 23. novembrī pieņēma lēmumu Nr. 558 “Par Ādažu novada teritorijas plānojuma izstrādes uzsākšanu” saskaņā ar ko uzsākta Ādažu novada teritorijas plānojuma 2025.-2037. gadam izstrāde un apstiprināts darba uzdevums (turpmāk – darba uzdevums).

Saskaņā ar Teritorijas attīstības plānošanas likuma 3. pantā nostiprināto pēctecības principu un Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 29. punktu, uzsākot teritorijas plānojuma vai lokālplānojuma izstrādi ir jāveic spēkā esošo detālplānojumu izvērtēšana – izvērtējums ietverams teritorijas plānojuma vai lokālplānojuma paskaidrojuma rakstā.

Atbilstoši darba uzdevuma 4.3. apakšpunktam, veicot detālplānojumu izvērtēšanu spēkā esošo detālplānojumu teritorijā esošo nekustamo īpašumu īpašniekiem Pašvaldība 2023.gada aprīlī nosūtīja vēstules ar lūgumu sniegt viedokli par detālplānojuma īstenošanas turpināšanu vai atcelšanu.

Ņemot vērā īpašnieku sniegtās atbildes un pamatojoties uz spēkā esošā Ādažu novada teritorijas plānojuma (turpmāk – teritorijas plānojums) Teritorijas izmantošanas un apbūves noteikumu (apstiprināti ar Ādažu novada domes 2018. gada 27. marta saistošajiem noteikumiem Nr. 7 “Ādažu novada teritorijas plānojuma grafiskā daļa un teritorijas izmantošanas un apbūves noteikumi”, kas grozīti ar 2021. gada 23. marta saistošajiem noteikumiem Nr. 12/2021 un atzīti par spēkā neesošiem daļā ar 2023. gada 23. novembra saistošajiem noteikumiem Nr.46/2023) 1064. punktu, kas noteic, ka, ja piecu gadu laikā pēc teritorijas plānojuma stāšanās spēkā dienas šai punktā minēto detālplānojuma īstenošana nav uzsākta, pašvaldībai ir tiesības pieņemt lēmumu par detālplānojuma atcelšanu, pašvaldības dome ir pieņēmusi vairākus lēmumus par detālplānojumu, kuru īstenošana nav uzsākta, atzīšanu par spēkā neesošiem, izdodot attiecīgus saistošos noteikumus.

Atceltajos detālplānojumos atbilstoši to risinājumiem tika noteiktas arī plānoto ielu sarkanās līnijas.

Saskaņā ar Aizsargjoslu likuma 1. panta pirmās daļas 13. punktu sarkanā līnija ir līnija, kas norobežo ielas vai piebrauktuves (arī inženierkomunikāciju koridoru) izbūvei nepieciešamo teritoriju, kurā nekustamā īpašuma lietošanas tiesības aprobežotas saskaņā ar normatīvajiem aktiem, no apbūvējamās vai citādā veidā izmantojamās teritorijas un to pilsētās un ciemos nosaka vietējā pašvaldība normatīvajos aktos noteiktajā kārtībā.

Saskaņā ar Ministru kabineta 2013. gada 30. aprīļa noteikumu Nr. 240 “Vispārīgie teritorijas plānošanas, izmantošanas un apbūves noteikumi” 90. punktu esošo un plānoto ielu sarkanās līnijas nosaka teritorijas plānojuma vai lokālplānojuma apbūves noteikumos vai detālplānojuma teritorijas izmantošanas un apbūves nosacījumos un atkarībā no detalizācijas pakāpes attēlo grafiskajā daļā.

Ar detālplānojumu atcelšanu tiek likvidēti objekti, kuriem noteiktas aizsargjoslas (plānotās ielas), līdz ar to atbilstoši Aizsargjoslu likuma 33. panta sestajai daļai, nepieciešams likvidēt arī pašas aizsargjoslas (sarkanās līnijas).

Tā kā plānoto ielu sarkanās līnijas, kas tika noteiktas ar atceltajiem detālplānojumiem, ir integrētas (ietvertas) arī Teritorijas plānojuma grafiskās daļas kartē “Ādažu novada funkcionālā zonējuma karte”, tad ir nepieciešams izdot saistošos noteikumus par Ādažu novada domes 2018. gada 27. marta saistošo noteikumu Nr. 7/2018 “Ādažu novada teritorijas plānojuma grafiskā daļa un teritorijas izmantošanas un apbūves noteikumi” atzīšanu par spēku zaudējušiem daļā – atceļot grafiskās daļas kartē “Ādažu novada funkcionālā zonējuma karte” noteiktās plānotās ielu sarkanās līnijas daļā:

1. nekustamā īpašuma “Smiltāji” (kadastra Nr. 80440020224) zemes vienībā ar kadastra apzīmējumu 80440020224, nekustamā īpašuma “Atpūtnieki” (kadastra Nr. 80440020332) zemes vienības ar kadastra apzīmējumu 80440020332 daļā, nekustamā īpašuma “Vēži” (kadastra Nr. 80440020170) zemes vienībā ar kadastra apzīmējumu 80440020170 (sarkanās līnijas tika noteiktas ar detālplānojumu nekustamajiem īpašumiem “Smiltāji”, “Asari” un “Vēži”, kas atcelts ar Pašvaldības domes 2024.gada 25.jūlija saistošajiem noteikumiem Nr. 35/2024 “Par Ādažu novada domes 24.04.2007. saistošo noteikumu Nr.14 “Par detālplānojuma Ādažu novada Kadagas ciema nekustamajiem īpašumiem “Smiltāji”, “Asari” un “Vēži” grafisko daļu un teritorijas izmantošanas un apbūves noteikumiem” atzīšanu par spēku zaudējušiem”);
2. nekustamā īpašuma “Birzlejas” (kadastra Nr. 80440040305) zemes vienībā ar kadastra apzīmējumu 80440040305 (sarkanās līnijas tika noteiktas ar detālplānojumu nekustamajam īpašumam “Birzlejas”, kas atcelts ar Pašvaldības domes 2024.gada 25.aprīļa saistošajiem noteikumiem Nr. 22/2024 “Par Ādažu novada domes 29.05.2007. saistošo noteikumu Nr.16 “Par detālplānojuma Ādažu novada Ādažu ciema nekustamajam īpašumam “Birzlejas” grafisko daļu un teritorijas izmantošanas un apbūves noteikumiem” atzīšanu par spēku zaudējušiem”) nekustamā īpašuma “Lindas ceļš” (kadastra Nr. 80440040913) zemes vienības ar kadastra apzīmējumu 80440040913 daļā, nekustamā īpašuma “Otiņi” (kadastra Nr. 80440040024) zemes vienībā ar kadastra apzīmējumu 80440040024, nekustamā īpašuma “Kļaviņas” (kadastra Nr. 80440040056) zemes vienībā ar kadastra apzīmējumu 80440040056 (sarkanās līnijas tika noteiktas ar Teritorijas plānojumu, lai veidotu vienotu tīklu ar blakus esošajām teritorijām, kurās bija izstrādāts detālplānojums nekustamajam īpašumam “Birzlejas”. Pēc šī detālplānojuma atcelšanas, zūd pamatojums minēto nekustamo īpašumu apgrūtināšanai. Ņemot vērā minēto un to ka pašvaldība neplāno ielu izbūvi konkrētajos nekustamajos īpašumos, nepieciešams atcelt arī šo nekustamo īpašumu sastāvā esošo plānoto ielu sarkanās līnijas);
3. nekustamā īpašuma “Rītarasas” (kadastra Nr. 80440050138) zemes vienības ar kadastra apzīmējumu 80440050138 daļā (sarkanās līnijas tika noteiktas ar detālplānojumu nekustamajiem īpašumiem “Vālodzītes”, “Vīgriezes”, “Rītarasas” un “Saulespļava”, kas atcelts daļā ar Pašvaldības domes 2024.gada 25.janvāra saistošajiem noteikumiem Nr. 6/2024 “Par Ādažu pagasta padomes 17.08.2004. saistošo noteikumu Nr.34 “Par nekustamo īpašumu “Vālodzītes”, “Vīgriezes”, “Rītarasas” un “Saulespļava” sadalīšanu apbūves gabalos un apbūves noteikumiem” atzīšanu par spēku zaudējušiem daļā – nekustamā īpašuma “Rītarasas” zemes vienībā ar kadastra apzīmējumu 80440050138”);
4. nekustamā īpašuma “Valumi” (kadastra Nr. 80440050067) zemes vienībā ar kadastra apzīmējumu 80440050067 (sarkanās līnijas tika noteiktas ar detālplānojumu nekustamajam īpašumam “Valumi”, kas atcelts ar Pašvaldības domes 2023.gada 28.decembra saistošajiem noteikumiem Nr. 49/2023 “Par Ādažu novada domes 23.09.2008. saistošo noteikumu Nr. 25 “Par detālplānojuma Ādažu novada Kadagas ciema nekustamajam īpašumam “Valumi” grafisko daļu un teritorijas izmantošanas un apbūves noteikumiem” atzīšanu par spēku zaudējušiem”);
5. nekustamā īpašuma “Ogas” (kadastra Nr. 80440050129) zemes vienībā ar kadastra apzīmējumu 80440050129 (sarkanās līnijas tika noteiktas ar detālplānojumu nekustamajam īpašumam “Ogas” un tā grozījumiem, kas tika atcelti ar pašvaldības domes 2023.gada 28.decembra lēmumu Nr. 477 “Par Ādažu novada domes 25.03.2008. saistošo noteikumu Nr.13 “Par detālplānojuma Ādažu novada Kadagas ciema nekustamajam īpašumam “Ogas” grafisko daļu un teritorijas izmantošanas un apbūves noteikumiem” atzīšanu par spēku zaudējušiem un par Ādažu novada domes 28.03.2017. lēmuma Nr.64 “Par nekustamā īpašuma “Ogas” detālplānojuma grozījumu projekta apstiprināšanu” atcelšanu”).

Pašvaldība iepriekš minētajos nekustamajos īpašumos ielu izbūvi neplāno.

Pašvaldība ir saņēmusi Vārds Uzvārds 12.11.2024. iesniegumu (reģ. Nr. ĀNP/1-11-1/24/6201, 13.11.2024) ar lūgumu dzēst Ādažu novada teritorijas plānojumā noteiktās sarkanās līnijas nekustamā īpašuma “Kelvini” (kadastra Nr. 80440110429) zemes vienības ar kadastra apzīmējumu 80440110032 daļā, Ādažos, Ādažu nov. Īpašuma teritorijā nav spēkā esošu detālplānojumu un pašvaldība iepriekš minētajā nekustamajā īpašumā ielu izbūvi neplāno.

Pašvaldības domes saistošo noteikumu “Par Ādažu novada domes 2018. gada 27. marta saistošo noteikumu Nr. 7/2018 „Ādažu novada teritorijas plānojuma grafiskā daļa un teritorijas izmantošanas un apbūves noteikumi” atzīšanu par spēku zaudējušiem daļā (grafiskās daļas kartē “Ādažu novada funkcionālā zonējuma karte” noteikto plānoto ielu sarkano līniju atcelšana daļā)” projekts publicēts 2024.gada 20. decembrī pašvaldības tīmekļvietnē [www.adazunovads.lv](http://www.adazunovads.lv).

Pašvaldību likuma 4. panta pirmās daļas 15. punkts un 10. panta pirmās daļas 1. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu.

Pašvaldību likuma 44. panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju izpildi, ievērojot likumos vai Ministru kabineta noteikumos paredzēto funkciju izpildes kārtību.

Pašvaldību likuma 46. panta ceturtā daļa noteic, ka 46. pantā noteikto kārtību (t.sk., attiecībā uz prasību pievienot paskaidrojuma rakstu ar saistošo noteikumu sākotnējās ietekmes izvērtējumu un publicēšanu pašvaldības oficiālajā tīmekļvietnē sabiedrības viedokļa noskaidrošanai) nepiemēro saistošo noteikumu projektam teritorijas plānošanas jomā. Saistošo noteikumu projektus publicē pašvaldības oficiālajā tīmekļvietnē ne vēlāk kā trīs darbdienas pirms domes kārtējās sēdes vai ne vēlāk kā trīs stundas pirms domes ārkārtas sēdes.

Teritorijas attīstības plānošanas likuma 12. panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

Aizsargjoslu likuma 33. panta sestā daļa noteic, ka aizsargjosla tiek likvidēta, ja ir likvidēts objekts, kuram noteikta aizsargjosla.

Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 3. punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos**.**

Pamatojoties uz iepriekš minēto un Pašvaldību likuma 4. panta pirmās daļas 15. punktu un 10. panta pirmās daļas 1. punktu, 44. panta otro daļu, Teritorijas attīstības plānošanas likuma 12. panta trešo daļu, Aizsargjoslu likuma 33. panta sesto daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 3. punktu, kā arī ņemot vērā domes Attīstības komitejas 11.12.2024. atzinumu, Ādažu novada pašvaldības dome

**NOLEMJ:**

1. Pieņemt saistošos noteikumus Nr. XXX/2024 “Par Ādažu novada domes 2018. gada 27. marta saistošo noteikumu Nr. 7/2018 “Ādažu novada teritorijas plānojuma grafiskā daļa un teritorijas izmantošanas un apbūves noteikumi” atzīšanu par spēku zaudējušiem daļā (grafiskās daļas kartē “Ādažu novada funkcionālā zonējuma karte” noteikto plānoto ielu sarkano līniju atcelšana daļā)”.
2. Uzdot pašvaldības Centrālās pārvaldes Teritorijas plānošanas nodaļai lēmumu un saistošos noteikumus ievietot Teritorijas attīstības plānošanas informācijas sistēmā (TAPIS) un publicēt saistošos noteikumus oficiālajā izdevumā “Latvijas Vēstnesis”, kā arī paziņojumu par saistošo noteikumu pieņemšanu publicēt pašvaldības informatīvajā izdevumā “Ādažu Novada Vēstis” un pašvaldības tīmekļvietnē [www.adazunovads.lv](http://www.adazunovads.lv).
3. Pašvaldības izpilddirektora vietniecei veikt šī lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@TPN

@IDRV

Īpašn.:

@SIA “Nekustamo īpašumu sabiedrība “Temps”, Krišjāņa Barona iela 11 - 47, Rīga, Latvija, LV-1050, [info@vestabalt.lv](mailto:info@vestabalt.lv)

Vārds Uzvārds

SIA RIKK, "Zīriņi", Mandegas, Skultes pag., Limbažu nov., Latvija, LV-4025

Vārds Uzvārds

Vārds Uzvārds

Vārds Uzvārds

AK TRANSGROUP SIA, Rīgas gatve 4, Ādaži, Ādažu nov., LV-2164

Vārds Uzvārds

Indra Murziņa, 20203786